Makahalara līcis
Makahalara līcis (filipīniešu: Look ng Macajalar, angļu: Macajalar Bay) ir Boholas jūras līcis Filipīnās, Mindanao salas ziemeļu piekrastē. Pie ieejas ap 50 km plats, iestiepjas sauszemē par 35 km. Līcī ietek vairākas upes, lielākā no kurām ir Kagajana. Lielākās pilsētas krastos ir Kagajana de Oro un Elsalvadora. Intensīva kuģu satiksme un nozīmīgs zvejas rajons; pēdējos gados zivju resursi stipri noplicināti piesārņojumu un nelegālu zvejas metožu dēļ.